Fra 1992 ble innendørsmesterskapene holdt fast ved friidrettens nye nasjonalanlegg, Stangehallen. Siden 2004 er NM i friidrett innendørs en offisiell del av NM i friidrett. Mesterskapene ble fortsatt holdt fast i Stangehallen til og med 2010. Fra 2011 var det bygget flere haller med kapasitet til friidrettsøvelser innendørs, og mesterskapet er arrangert flere steder, med tilhørende søknadsprosesser fra arrangørklubbene.